യുവമോര്ച്ച നവഭാരത മേളയ്ക്ക് തുടക്കം കോഴിക്കോട്: പ്രധാനമന്ത്രി നരേന്ദ്ര മോദിയുടെ ജന്മദിനാഘോഷത്തിന്റെ ഭാഗമായി യുവമോര്ച്ച ജില്ലാ കമ്മിറ്റിയുടെ നേതൃത്വത്തില് ത്രിദിന നവഭാരതമേളയ്ക്ക് ടൗണ്ഹാളില് തുടക്കമായി. കേന്ദ്ര സര്ക്കാര് പദ്ധതികളും മോദിയുടെ ജീവചരിത്രവും മറ്റും ഉള്ക്കൊള്ളുന്നതാണ് പ്രദര്ശനം. ബി.ജെ.പി ജില്ലാ പ്രസിഡന്റ് അഡ്വ.വി.കെ.സജീവന് ഉദ്ഘാടനം നിര്വഹിച്ചു. പ്രവാസികളെ പുനരധിവിസിപ്പിക്കാന് മോദി സര്ക്കാര് ആവിഷ്കരിച്ച പദ്ധതികള് നടപ്പിലാക്കുന്നതില് സംസ്ഥാന സര്ക്കാര് പരാജയപ്പെട്ടെന്ന് അദ്ദേഹം കുറ്റപ്പെടുത്തി. കൊവിഡാനന്തര ഇന്ത്യയില് ബിസിനസ് പുനരുജ്ജീവിപ്പിക്കാനും പുതിയവ ആരംഭിക്കാനുമായി 8.1 ലക്ഷം കോടി രൂപ കേന്ദ്ര സര്ക്കാര് പ്രഖ്യാപിച്ചിട്ടുണ്ട്. ഇതിന്റെ സാദ്ധ്യതകള് കേരളം അടക്കമുള്ള സംസ്ഥാനങ്ങള് പ്രയോജനപ്പെടുത്തണം. യുവമോര്ച്ച ജില്ലാ പ്രസിഡന്റ് ടി.റിനീഷ് അദ്ധ്യക്ഷത വഹിച്ചു.ബി.ജെ.പി ജില്ലാ ജനറല് സെക്രട്ടറി എം.മോഹനന്, യുവമോര്ച്ച നേതാക്കളായ ഹരിപ്രസാദ് രാജ, നിപിന് കൃഷ്ണന്, റോഹിത്ത് കമ്മലാട്ട് , അമൃതബിന്ദു, വിഷ്ണു പയ്യാനക്കല് എന്നിവര് പ്രസംഗിച്ചു. റിജീഷ് വിരുപ്പില്, കപില് ചെറുവറ്റ, സജേഷ്, രാജേഷ് പൊന്നാട്ടില്, രതീഷ് എന്നിവര് നേതൃത്വം നല്കി.